stanford-oval/wikipedia huggingface dataset:
גולשי ספות

| --- | --- |
 סוגה:  מציאות תיעודית
 יוצרים:  ציפי רוזנבלום
 בימוי:  אוהד פרח, אדוה בלזם (עונה ראשונה) אילן עבודי (עונה שנייה)
 משתתפים:  ראו בגוף הערך
 ארץ מקור:  ישראל
 שפות:  עברית
 מספר עונות:  2
 מספר פרקים:  66 (נכון לעונה השנייה)
 הפקה
 מפיק:  דפנה פרנר, שי אינס
 חברת הפקה:  ארצה הפקות
 עורכים:  אוהד פרח, אדוה בלזם (עונה ראשונה) אילן עבודי (עונה שנייה)
 אורך פרק:  כ-30 דקות
 שידור
 רשת שידור בישראל:  HOT3
 תקופת שידור בישראל:  15 במרץ 2013 – רץ
 
גולשי ספות היא תוכנית מציאות תיעודית ישראלית שנוצרה והופקה על ידי חברת ארצה הפקות עבור חברת HOT תקשורת.
התוכנית לוקחת קבוצה של 8-7 אנשים למסע עולמי אשר המשתתפים אינם יודעים לאן הם נוסעים ובאילו ספות הם עומדים לישון.
התוכנית החלה לשדר ב-15 במרץ 2013 את עונתה הראשונה. עונתה השנייה של התוכנית (VIP) עלתה ב-31 במרץ 2015.
המשתתפים > עונה ראשונה

אסתי בן ארי - גרושה, חרדית בת 40 עם 5 ילדים, חיה בבית שמש. יוצאת למסע לניפוץ המסגרת הדתית, ומגיעה למדריד שבספרד.
מאור ברוכמן - רווקה, בת 22, גרה בצפון תל אביב. יוצאת למסע כדי להוכיח שיכולה להסתדר בכוחות עצמה, ומגיעה לפאבלה שבברזיל.
אביחי בטיטו - נשוי, בן 36 עם 3 ילדים, מנהל השקעות. יוצא למסע כדי לבעוט בחייו הבורגניים, ומגיע לברזיל.
קובי שטח וליעד קליין - בזוגיות שנה וחצי, בן 32 ובת 27, גרים בתל אביב. יוצאים למסע כדי להפוך את היחסים לפתוחים, ומגיעים למיאמי שבארצות הברית.
איתי ברנר ואסף לוי - חברי ילדות, בני 28, חנונים. יוצאים למסע כדי להיפתח לנשים, ומגיעים לבלגרד שבסרביה.
המשתתפים > עונה שנייה - VIP

יעל פוליאקוב - נשואה, שחקנית וקומיקאית בת 38 שגרה בתל אביב. יוצאת למסע עם אחיה, איתמר פוליאקוב, כדי להתקרב אחרי שהתרחקו הרבה זמן, והשניים מגיעים לדרום אפריקה.
אפרת גוש - אמא, זמרת בת 31 שגרה בתל אביב. יוצאת למסע כשהיא עוד בהריון, ומגיעה לקרואטיה.
אבי אטינגר - רווק, קומיקאי ותסריטאי בן 45. יוצא למסע כדי לצאת משגרת חייו האפרורית, ומגיע בגפו לברלין.
ירון ברובינסקי ואורי גוטליב - רווקים, שחקנים ומנחי התוכנית "בייב מגנט", בני 39 ו-46. יוצאים למסע כדי להפסיק לשלוט בחייהם, ומגיעים לקולומביה.
גאיה שליטא כץ - רווקה, שחקנית וכוכבת נוער בת 26 שמתגוררת בתל אביב. יוצאת למסע כדי להרגיש אישה בוגרת, ומגיעה לניו יורק.
מרסל מוסרי - רווקה, סופרת בת 25 שמתגוררת ביפו. יוצאת למסע כדי לעבור את המכשול ולמצוא אושר אמיתי, ומגיעה לניו יורק.
ראו גם

פעם בחיים
6 אבות

| --- | --- |
סמליל התוכנית
סמליל התוכנית
 סוגה:  מציאות תיעודית
 בימוי:  איתן שמואלוף
 משתתפים:  ראו בהמשך
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  5
 תוכנית מקור:  6 אימהות
 תוכנית המשך:  חיים של אבא
 הפקה
 מפיק:  תמי גרייניק
 מפיקים בפועל:  בר לוין
 עורכים:  איתן שמואלוף
 בעלי תפקידים נוספים:  ליהוק: צחי אליהו
 אורך פרק:  60-65 דקות
 שידור
 רשת שידור:  רשת 13
 פורמט (תמונה):  16:9, HDTV
 תקופת שידור מקורית:  9 באפריל 2018 – 26 באפריל 2018 (18 ימים)
 קישורים חיצוניים
 האתר הרשמי
6 אבות היא תוכנית מציאות תיעודית ישראלית המהווה תוכנית בת של התוכנית "6 אימהות". התוכנית העוקבת אחר האבהות של שישה גברים מפורסמים. התוכנית שודרה מ-9 באפריל עד 26 באפריל 2018 ברשת 13 וכללה 5 פרקים.
בספטמבר 2021 עלתה תוכנית ההמשך "חיים של אבא" ברשת 13.
תוכן

התוכנית עוקבת אחר שישה אבות ידוענים ועוסקת בהתמודדותם עם סוגיות מרכזיות בחייהם: שילוב בין הקריירה להורות, הנוכחות בחיי הילדים, התנגשות בין ערכים לרצונות הילדים ודילמות בנוגע לחינוך הילדים.
כל פרק מורכב מקטעים שונים בהם מופיע משתתף אחד בתוכנית. בין הקטעים מקשרים התגובות של ששת האבות שיושבים בחדר אחד וצופים בהם.
סקירת התוכנית

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | מדרוג |
| --- | --- | --- | --- | --- | --- | --- |
|  | 1 | 5 | 5 | 9 באפריל 2018 | 26 באפריל 2018 | 10.5% |
סקירת התוכנית > פרקים

| מספר פרק | שם הפרק | תאריך שידור מקורי ישראל | מדרוג | מקור |
| --- | --- | --- | --- | --- |
| 0 | הכירו את האבות | 24 במרץ 2018 | 10.1% |  |
| 1 | ילדים של החיים | 9 באפריל 2018 | 11.6% |  |
עילי מדבר לראשונה עם אביו על גירושי הוריו שפגעו בו, ומתעמת איתו על תחושתו שהוא נטש אותו כשהקים משפחה חדשה. ניקי ושירלי מתמודדים עם הקשיים שבהורות. אודי לוקח את הבת שלו למקום בו הייתה לו היתקלות עם מחבל, והיא שואלת אותו האם הוא מסכן את ילדיו בכך שהם גרים בסמוך לחברון. יובל מתמודד עם כך שבנו מעריץ את הדמות אותה הוא מגלם ומוכן ללכת לגן רק בתחפושת שלו.
| 2 | לגדל ילדים מרחוק | 12 באפריל 2018 | 13% |  |
דודו נאלץ להתמודד עם האבהות החדשה שלו בגיל מבוגר. ניקי ושירלי מתווכחים על הדרך שעליהם לחנך את בנם הבכור. יובל מנסה להיות מעורב יותר בחיי ילדיו ולהפתיע את מיכל במחווה רומנטית. אחרי שבועיים בצבא, גלעד חוזר הביתה אך רק לזמן קצר.
| 3 | אמא יקרה לי | 16 באפריל 2018 | 8.5% |  |
אחרי שנים של ריחוק ומחלוקות בניהם, עילי ואימו מנסים להתקרב מחדש. אמא של דודו, שהתקשתה לקבל את החלטתו להתחתן בשנית, מגיעה לבקר לראשונה את המשפחה החדשה שלו. אמא של ניקי מנסה לשכנע אותו להביא לה נכד נוסף.
| 4 | זה הזמן לשינוי | 23 באפריל 2018 | 7.2% |  |
יובל רוצה להיכנס לעולם המבוגרים אחרי שהצליח בעולם הילדים. ניקי רוצה לרדת במשקל אך קשה לו לעשות שינויים בתזונה שלו. אודי שואף לשמור על היחסים עם הילדים שלו. עילי מתלבט אם מקומו הוא כזמר בקדמת הבמה או כיוצר מאחורי הקלעים.
| 5 | שכחו אותי בבית | 26 באפריל 2018 | 12% |  |
האבות עומדים בפני מבחן: האם הם יצליחו להתמודד לבד עם הילדים, בזמן שהנשים שלהם צופות בהם.
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
משתתפים

אודי דוידי – בן 42, זמר. נשוי ללילך ואב ל-7 ילדים.
סא"ל גלעד אברילינג'י – בן 35, מפקד גדוד 601 בחיל הנדסה קרבית. נשוי לליטל ואב ל-2 ילדים.
דודו פישר – בן 66, חזן, זמר ושחקן. נשוי לרויטל ואב ל-7 ילדים.
יובל שם טוב – בן 45, שחקן וכוכב ילדים. נשוי למיכל ואב ל-6 ילדים.
ניקי גולדשטיין – בן 40, סטנדאפיסט, שחקן וזמר. נשוי לשירלי ואב ל-2 ילדים.
עילי בוטנר – בן 39, זמר ומוזיקאי. נשוי לשירי ואב ל-3 ילדים.
ביקורת

קיץ ברבנר מאתר "מעריב" נתן לתוכנית ביקורת חיובית: ”אומנם לא מדובר ביצירת מופת טלוויזיונית עמוקה שבאמת מצליחה לפרק את חיי היומיום והקונפליקטים הקטנים של כוכביה כמו 'מחוברים', אך הסדרה בהחלט מצליחה לצלול לעומק רגשי מרשים”.
סמדר שילוני מאתר "ynet" נתנה לתוכנית ביקורת צוננת וכתבה שהיא ”מנסה לספק אינסייט לעולמם של האבות המודרניים, מצליחה רק לעיתים רחוקות מידי לחרוג מגזרת הקלישאה”.
הערות שוליים

↑  אלכסנדר כץ ומשה בנימין, כשרון לא מוכח: רק 16.6% לפרק הגמר של 'גוט טאלנט', באתר אייס, 25 במרץ 2018
↑  אלכסנדר כץ, אותה מהדורה, רייטינג שונה: 12.1% בקשת, רק 6.1% ברשת, באתר ביזפורטל, 10 באפריל 2018
↑  אלכסנדר כץ, ערב הדוקו של שבת: הרמטכ"לים וקלינטון לא חוצים את ה-10%, באתר ביזפורטל, 15 באפריל 2018
↑  נועה פרייס‏, רייטינג יומי: הו רב חובל, קברניט שלי, באתר וואלה, 17 באפריל 2018
↑  אלכסנדר כץ, בן גוריון על הגל: 'הקברניטים' של דרוקר ממשיכה לנצח את רשת, באתר אייס, 24 באפריל 2018
↑  נועה פרייס‏, רייטינג סופ"ש: שיטפון חדשותי, באתר וואלה, 29 באפריל 2018
↑  קיץ ברבנר, ‏פשוטה, זולה ואמיתית: "6 אבות" היא הטלוויזיה של העתיד, באתר מעריב אונליין, 10 באפריל 2018
↑  סמדר שילוני, "שישה אבות": מנסה לחמם, אבל לא מתרומם, באתר ynet, 10 באפריל 2018
קלמן וסג"ל

| --- | --- |

 מנחים:  אראל סג"ל קלמן ליבסקינד מגישים מחליפים: ליאת רגב תמר אלמוג
 משתתפים:  כתבי ופרשני "כאן חדשות" ואורחים באולפן
 ארץ מקור:  ישראל ישראל
 שפות:  עברית
 הפקה
 חברת הפקה:  כאן חדשות
 אורך פרק:  50 דקות
 שידור
 רשת שידור:  כאן 11
 תקופת שידור מקורית:  ינואר 2019 – אוקטובר 2020
 קישורים חיצוניים
 אתר התוכנית
קלמן וסג"ל הייתה תוכנית אקטואליה יומית המוגשת בידי אראל סג"ל וקלמן ליבסקינד בערוץ כאן 11, החל מינואר 2019. שם התוכנית מבוסס על שני המגישים שלה. בצורתה היא דומה לתוכנית ריקלין ושות מערוץ 20, בה אראל סג"ל הנחה, עד שעזב את הערוץ בסוף 2018. לעיתים מוגשת התוכנית בהחלפת אחד מהמגישים על ידי ליאת רגב או תמר אלמוג. התכנית ירדה מהמסך באוקטובר 2020, עם חזרתו של אראל סג"ל לערוץ 20.
התוכנית שודרה בכל יום ב-19:00 למשך 50 דקות לפני המהדורה המרכזית בערב. מאפריל 2019 עברה התוכנית לשעה 17:55.
בימי חמישי הוגשה התוכנית על ידי ליאת רגב לבדה, והיא נקראת ביום זה "חמישי בשש".
אהבה עיוורת (תוכנית טלוויזיה)

| --- | --- |
 סוגה:  תוכנית מציאות היכרויות
 יוצרים:  גיא המאירי איתן אבוט
 מנחים:  סיוון קליין
 משתתפים:  ראו בהמשך
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  4
 הפקה
 מפיק:  גיא המאירי איתן אבוט ליאת דנציגר
 מפיקים בפועל:  אביב אבוט
 חברת הפקה:  אבוט המאירי תקשורת
 עורכים:  לימור פראג
 אתר צילומים:  מלון רויאל ביץ' בתל אביב
 בעלי תפקידים נוספים:  ליהוק: ערן מימון
 אורך פרק:  46-47 דקות
 שידור
 רשת שידור:  ערוץ 10
 תקופת שידור מקורית:  7 באוגוסט 2016 – 28 באוגוסט 2016
אהבה עיוורת הייתה תוכנית מציאות ישראלית שעסקה בשידוכים והיכרויות בהנחיית סיוון קליין. התוכנית שודרה החל מ-7 באוגוסט עד 28 באוגוסט 2016 בערוץ 10.
לאחר שידור הפרק הראשון, הוחלט שהתוכנית לא תמשיך לעונה שנייה והיא הסתיימה לאחר עונה אחת בלבד.
פורמט

רווקה צופה יום שלם בחיים של גברים שנבחרו במיוחד לה, מבלי שהיא רואה אותם, על ידי מצלמת וידאו המחוברת לגופם. היא מנהלת עם כל אחד מהם מספר דייטים קצרים לסירוגין, דרך המסך. בסוף היום היא צריכה להחליט מי הגבר שכבש את לבה. את ההחלטה היא צריכה להודיע בסוף היום מול שלושת הגברים בלי שהיא יודעת מי הגבר שבחרה ואיך הוא נראה. לאחר הבחירה, היא תמשיך איתו לארוחת ערב רומנטית אם היא מרוצה מהמראה שלו.
סקירת הסדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | מדרוג |
| --- | --- | --- | --- | --- | --- | --- |
|  | 1 | 4 | 4 | 7 באוגוסט 2016 | 28 באוגוסט 2016 | 7.5% |
סקירת הסדרה > פרקים

| מס' פרק | תאריך שידור מקורי ישראל | מדרוג | מקור |
| --- | --- | --- | --- |
| 1 | 7 באוגוסט 2016 | 7.7% |  |
| 2 | 14 באוגוסט 2016 | 7.3% |  |
| 3 | 21 באוגוסט 2016 | 7.2% |  |
| 4 | 28 באוגוסט 2016 | 7.7% |  |
משתתפים

| מס' פרק | הרווקה | הרווקים | הרווקים | הרווקים | יצאו לדייט |
| --- | --- | --- | --- | --- | --- |
| 1 | סתויסטה בכר | איציק חביב | יובל | כוכב |  |
| 2 | אורנה דנינו | גל אורן | אלון נהרי | עומר כפרי |  |
| 3 | מעיין קהלני | אורי גולן | גור גרוס | טל בואונו וידה |  |
| 4 | רוני צימרמן | בן סלע | שמעון | מושיקו טוביה |  |
ביקורת

סמדר שילוני מאתר "ynet" ביקרה את פורמט התוכנית: ”'אהבה עיוורת' עדיין מנסה למכור את האשלייה שהמראה החיצוני לא משחק תפקיד בעולם הדייטים ושמשתתפיה יצליחו למצוא אהבה על המסך”.
אביעד קדרון מאתר "וואלה!" נתן לתוכנית ביקורת צוננת: ”'אהבה עיוורת' שמזכירה מעט את 'דייט בחשיכה', היתה יכולה לצאת נשכרת מקיצורה ומשינויים קלים בפורמט, אבל בסך הכל היא תוכנית לא מזיקה שמלמדת משהו על רוח התקופה”.
הערות שוליים

↑  נועה פרייס‏, בעקבות הרייטינג הנמוך: "אהבה עיוורת" לא תמשיך בערוץ 10, באתר וואלה, 8 באוגוסט 2016
↑  משה בנימין, הצופים לא עיוורים: פתיחה חלשה ל'אהבה עיוורת' בערוץ 10, באתר אייס, 8 באוגוסט 2016
↑  אלכסנדר כץ, בלי מדליה, עם אחלה רייטינג: פיק של 16.8% למעיין דוידוביץ', באתר אייס, 15 באוגוסט 2016
↑  כולנו פתאום מתעמלים: 16% לגמר ההתעמלות האמנותית, אלכסנדר כץ, באתר ice, ‏22 באוגוסט 2016
↑  אלכסנדר כץ, המצב מאכזב: פחות מ-10% ל'זה המצב' - ברצועת פריים שנייה, באתר אייס, 29 באוגוסט 2016
↑  סמדר שילוני, "אהבה עיוורת": שוב רימו את הצופים, באתר ynet, 7 באוגוסט 2016
↑  אביעד קדרון‏, רואים שלא רואים: "אהבה עיוורת" חיננית אבל עושה סיבוב על הצופים, באתר וואלה, 8 באוגוסט 2016
MKR המטבח המנצח

| --- | --- |

לוגו התוכנית
 מבוסס על:  "My Kitchen Rules" (אוסטרליה)
 סוגה:  תוכנית מציאות תחרות בישול
 בימוי:  סיון מורג עומרי תקוע לביא בן גל
 שופטים:  חיים כהן רותי ברודו
 זוכים:  אסתר ויהונתן מיר (1)  אבי פרץ וליאור חפצדי (2)  אורלי זילברשץ ואלישע בנאי (VIP 1)  ריקי גל וירדן שוהם (VIP 2)  יגאל ושמחה גואטה (VIP 3) ליאור נרקיס וספיר ואנונו (VIP 4) אלון אבוטבול ושיר ביליה (VIP 5)
 פרסים:  200,000 ש"ח לפתיחת מסעדה (עונות 2–1, לא כולל עונת VIP)
 ארץ מקור:  ישראל ישראל
 שפות:  עברית
 מספר עונות:  5
 מספר פרקים:  79 (נכון לעונת ה-VIP השנייה)
 הפקה
 מפיק:  עמית סטרטינר יפית עופרי (מפיקה ראשית)  עידית מיסטריאל (מפיקה אחראית)  דרור בנימיני (מפיק בפועל)
 חברת הפקה:  יולי אוגוסט הפקות
 עורכים:  סיון מורג (עורך ראשי) עמית סטרטינר (עורך אחראי)  לטם אורן (עורך בפועל) יובל סיבוני (עורך בפועל)
 אתר צילומים:  ישראל
 צלמים:  יוחאי עצמון
 מוזיקה:  פריאון מוזיקה
 אורך פרק:  60–90 דקות
 שידור
 רשת שידור:  שידורי קשת 
 רשת שידור בישראל:  קשת 12
 תקופת שידור מקורית:  2018–הווה 
 תקופת שידור בישראל:  14 באוקטובר 2018 – רץ
 קישורים חיצוניים
 האתר הרשמי של התוכנית
 דף התוכנית ב-IMDb
 
"MKR המטבח המנצח" היא תוכנית מציאות ישראלית שעוסקת בבישול, המהווה גרסה מקומית לתוכנית האוסטרלית My Kitchen Rules (אנ'). השופטים והמנחים בתוכנית זו הם השף והמסעדן חיים כהן, והמסעדנית ואשת העסקים רותי ברודו.
סקירת סדרה

העונה הראשונה שודרה ב-2018 בקשת 12, ובה זכו אסתר ויהונתן מיר.
העונה השנייה עלתה לשידור ב-14 ביוני 2020 והסתיימה ב-3 בספטמבר של אותה שנה, ובה זכו אבי פרץ וליאור חפצדי.
עונת ה-VIP עלתה לשידור ב-3 באוקטובר 2021 והסתיימה ב-21 באוקטובר של אותה שנה, ובה זכו אורלי זילברשץ ואלישע בנאי.
עונת ה-VIP השנייה עלתה לשידור ב-5 בנובמבר 2022 והסתיימה ב-20 בנובמבר באותה שנה, ובה זכו ריקי גל וירדן שוהם.
עונת ה-VIP השלישית עלתה לשידור ב-23 בנובמבר 2022, שלושה ימים לאחר סיום עונת ה-VIP השנייה, והסתיימה ב-8 בדצמבר באותה שנה, ובה זכו יגאל ושמחה גואטה.
עונת ה-VIP הרביעית עלתה לשידור ב-4 בספטמבר 2023 והסתיימה ב-13 בספטמבר באותה שנה, ובה זכו ליאור נרקיס וספיר ואנונו.
עונת ה-VIP החמישית עלתה לשידור ב-11 בפברואר 2024 והסתיימה ב-25 בפברואר באותה שנה, ובה זכו אלון אבוטבול ושיר ביליה.
צילומי עונת ה-VIP השישית החלו באוגוסט 2024 ובה ישתתפו בין השאר נדב אבקסיס, אורנה בנאי, רינה מצליח ומשה פרץ.
| עונה | עונה | תאריכי שידור> בכורת העונה | תאריכי שידור> סיום העונה | צוותים | פיינליסטים בגמר העונה> הצוות הזוכה | פיינליסטים בגמר העונה> מקום שני | פיינליסטים בגמר העונה> מקום שלישי | פיינליסטים בגמר העונה> מקום רביעי | מנחים | ערוץ שידור |
| --- | --- | --- | --- | --- | --- | --- | --- | --- | --- | --- |
|  | 1 | 14 באוקטובר 2018 | 24 בדצמבר 2018 | 15 | אסתר ויהונתן | ללי ושמרית | לבנה וחי | עדן ועומר | חיים כהן רותי ברודו | קשת 12 |
|  | 2 | 14 ביוני 2020 | 3 בספטמבר 2020 | 15 | אבי וליאור | אושרי וירדן | נדב ודניאל | עדיאל ושלומי | חיים כהן רותי ברודו | קשת 12 |
סקירת סדרה > עונות VIP

| עונה | עונה | תאריכי שידור> בכורת העונה | תאריכי שידור> סיום העונה | צוותים | פיינליסטים> הצוות הזוכה | פיינליסטים> מקום שני | מנחים | ערוץ שידור |
| --- | --- | --- | --- | --- | --- | --- | --- | --- |
|  | 1 | 3 באוקטובר 2021 | 21 באוקטובר 2021 | 5 | אורלי ואלישע | דודו ונטלי | חיים כהן רותי ברודו | קשת 12 |
|  | 2 | 5 בנובמבר 2022 | 20 בנובמבר 2022 | 5 | ריקי וירדן | דנה ורן | חיים כהן רותי ברודו | קשת 12 |
|  | 3 | 23 בנובמבר 2022 | 8 בדצמבר 2022 | 5 | יגאל ושמחה | לירן וטל | חיים כהן רותי ברודו | קשת 12 |
|  | 4 | 4 בספטמבר 2023 | 13 בספטמבר 2023 | 5 | ליאור וספיר | חיים וקובי | חיים כהן רותי ברודו | קשת 12 |
|  | 5 | 11 בפברואר 2024 | 25 בפברואר 2024 | 5 | אלון ושיר | איציק ודניאל | חיים כהן רותי ברודו | קשת 12 |
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2018 | פרס האקדמיה הישראלית לטלוויזיה | תוכנית מציאות (ריאליטי) | מועמדות |
הערות שוליים

↑  רן בוקר, אסתר ויהונתן מיר הם הזוכים ב-MKR המטבח המנצח, באתר ynet, ‏24 בדצמבר 2018
↑  כפיר אדר, רייטינג: השקת המטבח המנצח VIP ניצחה את השקת אבודים?, באתר אייס, 4 באוקטובר 2021
↑  יש לנו מנצחים: אורלי ואלישע הם הזוכים הגדולים ב"המטבח המנצח VIP", באתר ‏מאקו‏, 21 באוקטובר 2021
↑  רייטינג: הקרב בין המטבח המנצח למשחקי השף הוכרע, באתר אייס, 6 בנובמבר 2022
↑  קיץ ברבנר, ‏"המטבח המנצח VIP": ריקי גל וירדן שוהם הן המנצחות של העונה, באתר מעריב אונליין, 21 בנובמבר 2022
↑  רייטינג: כאן 11 וספרד חוגגות, רשת וקוסטה ריקה מובסות, באתר אייס, 24 בנובמבר 2022
↑  קיץ ברבנר, ‏יגאל ושמחה גואטה הם המנצחים של המטבח המנצח VIP, באתר מעריב אונליין, 8 בדצמבר 2022
↑  המטבח המנצח הוכרע: חיים כהן ורותי ברודו בהכרעה דרמטית, באתר אייס, 13 בספטמבר 2023
↑  רייטינג: המטבח המנצח VIP סוגרת עונה בסטייל, הפטריוטים התאוששו, באתר אייס, 26 בפברואר 2024
↑  גיל משעלי, ‏בחזרה למסך: הריאליטי החדש של נדב אבוקסיס, באתר ‏מאקו‏, 11 באוגוסט 2024
↑  לא כולל שלב גלגל ההצלה שבו לא כל הזוגות משתתפים
↑  ליהיא גלמן רם, המטבח המנצח: האנשים שיככבו על המסך שלכם מדי ערב, באתר mynet‏ ירושלים, 14 באוקטובר 2018(הקישור אינו פעיל, 24.10.2021)
דידי בשישי

| --- | --- |
 סוגה:  אירוח
 בימוי:  בני כרמלי
 מנחים:  דידי הררי
 ארץ מקור:  ישראל ישראל
 שפות:  עברית
 מספר עונות:  3
 מספר פרקים:  57
 הפקה
 אורך פרק:  90 דקות
 שידור
 רשת שידור:  רשת 13
 תקופת שידור מקורית:  3 בנובמבר 2017 – 18 בינואר 2019
 קישורים חיצוניים
 אתר רשמי
 
דידי בשישי היא תוכנית אירוח ישראלית המשודרת בערוץ רשת 13, בימי שישי, בהנחיית דידי הררי.
היסטוריה

התוכנית עלתה לשידור בנובמבר 2017 לאחר פיצול ערוץ 2.
ב-6 במרץ 2018 פורסם כי ברשת החליטו להזמין עונה נוספת של התוכנית, בת 24 פרקים שתעלה לשידור בחודש מאי.
ב-25 במרץ 2018 נודע כי ברשת מתכננים להעביר את התוכנית לשעות הפריים טיים ביום שישי בערב, בשל הרייטינג הנמוך לרוב לו זוכה רצועה זו בימי שישי.
ב-18 בינואר 2019 שודרה התוכנית האחרונה. בערוץ הממוזג החליפה אותה שי בשידור.
ב 25 באוקטובר 2020 התפרסם ברשת כי התכנית צפויה לעלות מחדש בעתיד הקרוב. עם זאת, התוכנית לא חזרה לשידור נכון למרץ 2021.
מבנה התוכנית

התוכנית כוללת שיחות עם אומנים וזמרים ישראלים שונים ומוקלטת בנוכחות קהל, שפעיל במהלך התוכנית והמנחה גם משוחח עם אנשים בקהל שמספרים את סיפוריהם.
ראו גם

הצנרת
לפני החדשות
העולם הבוקר
הערות שוליים

↑  אלכסנדר כץ, ברשת 13 ממשיכים עם דידי הררי: הזמינו עונה נוספת, באתר אייס, ‏6 במרץ 2018
↑  ערן סויסה, דידי הררי יחליף את דביר בנדק, באתר ישראל היום, ‏25 במרץ 2018
עובר ושב (תוכנית טלוויזיה)

| --- | --- |
 סוגה:  כלכלה, תוכנית בוקר
 מנחים:  סיון קלינגבייל וסמי פרץ
 משתתפים:  אורחים באולפן
 ארץ מקור:  ישראל ישראל
 שפות:  עברית
 תוכנית מקור:  אורלי וגיא
 הפקה
 חברת הפקה:  אולפני הרצליה
 אתר צילומים:  אולפני הרצליה
 אורך פרק:  30-35 דקות
 שידור
 רשת שידור:  ערוץ עשר
 פורמט (תמונה):  16:9
 תקופת שידור מקורית:  23 באוקטובר 2017 – 31 במאי 2018
 קישורים חיצוניים
 https://13news.co.il/10news/overshav
 
עובר ושב הייתה תוכנית בוקר ישראלית בהנחיית סיון קלינגבייל וסמי פרץ שעסקה בענייני כלכלה ובכותרות העיתונים השונים. התוכנית שודרה החל מ-23 באוקטובר 2017 עד 31 במאי 2018 בערוץ עשר.
היסטוריה

בעקבות פיצול ערוץ 2 ומעבר ערוץ 10 לאפיק 14, בערוץ רצו לקבל נתוני רייטינג גבוהים ברצועת הבוקר, כדי ליצור תחרות ברצועה.
בעקבות כך החליטו לבטל את פורמט הכותרות של אורלי וגיא וליצור תוכנית חדשה בשם "עובר ושב". סיון קלינגבייל וסמי פרץ נבחרו להגיש יחדיו את התוכנית.
התוכנית הראשונה שודרה ב-23 באוקטובר 2017 וזכתה לנתון מדורג נאה לרצועת בוקר מקדימה.
ב-31 במאי 2018 הופסקה התוכנית עקב החזרת פורמט הכותרות של אורלי וגיא. החלטה זאת התקבלה בעקבות ירידה בנתוני המדרוג של התוכנית אורלי וגיא, ובעקבות כך בערוץ הוחלט להחזיר לאורלי וגיא את הרצועה המקדימה בתקווה שישפרו את נתוני המדרוג.
מבנה התוכנית

התוכנית שודרה בשידור חי בימים ראשון עד חמישי בין השעות 6:15 - 6:45. התוכנית בוצעו ראיונות בנושאי כלכלה עם אורחים ומומחים באולפן.
רייטינג

נתוני הרייטינג של התוכנית היו נאים יחסית לשעת שידורה.
התוכנית הראשונה הניבה 2.3%, כאשר התוכנית השנייה הניבה נתון גבוהה יותר של 3%. יום לפני פיצול ערוץ 2 התוכנית הניבה נתון של 2.8%. ביום הראשון אחרי הפיצול התוכנית הניבה 2.2%, וביום השני התוכנית ירדה כבר לנתון של 1.8%.
לקראת סוף שנת 2017 הניבה התוכנית נתון נמוך מיוחד של 0.7%.
בתחילת שנת 2018 הניבה התוכנית 1.2%.
חודש לפני ירידתה מהאוויר, התוכנית הניבה 1.3%.
צליל מכוון (תוכנית טלוויזיה)

| --- | --- |
 סוגה:  מוזיקה
 יוצרים:  יעל אלרוד שי להב
 בימוי:  יעל אלרוד
 מנחים:  קובי אוז 
 ארץ מקור:  ישראל 
 שפות:  עברית 
 מספר עונות:  1 
 מספר פרקים:  6 
 הפקה
 חברת הפקה:  אולפני הרצליה
 עורכים:  שי להב דב שטוייר
 אורך פרק:  50 דקות
 שידור
 רשת שידור:  כאן 11 
 תקופת שידור מקורית:  18 באפריל 2018 – 6 ביוני 2018
 
צליל מכוון היא תוכנית מוזיקה ישראלית בהנחיית קובי אוז שבמסגרתה הוא פוגש את גדולי המוזיקה הישראלית במסע אחר שורשי הצליל הישראלי מנקודות מבט שונות: אמונה, הומור, להקות, מחאה, להיטים וקול.
הסדרה שמה דגש באופן על הצליל, ולא רק על הטקסטים של השירים, מתוך תפיסה שמקצב של שיר, ליין גיטרה, הגרוב של הבס או הטאץ' של האקורדיון הם משמעותיים בהחדרה של השיר לקאנון הישראלי. המסע מורכב ממפגשים אישיים של קובי אוז עם האנשים שמאחורי הצלילים. עם נגנים ומפיקים מוזיקליים. זמרים וכותבי מילים, ומוקד השיחה איתם סובב סביב המוזיקה.
ראו גם

70 פנים
מבט לאחור
שווה כסף (תוכנית טלוויזיה)

| --- | --- |

שווה כסף
 סוגה:  מגזין כלכלי-צרכני
 מנחים:  שרון גל
 ארץ מקור:  ישראל ישראל
 שפות:  עברית
 תוכנית מקור:  ברקוד
 הפקה
 חברת הפקה:  רשת מדיה
 אתר צילומים:  אולפני "רשת", רמת החייל
 מוזיקה:  עירד אשל
 אורך פרק:  34-37 דקות
 שידור
 רשת שידור:  ערוץ 13
 פורמט (תמונה):  16:9
 תקופת שידור מקורית:  17 בנובמבר 2019 – 5 במרץ 2020
 קישורים חיצוניים
 אתר רשמי
שווה כסף הייתה תוכנית אקטואליה צרכנית ישראלית בהגשת שרון גל. התוכנית שודרה בין ה-17 בנובמבר 2019 עד ה-5 במרץ 2020 ברשת 13.
היסטוריה

לפני עליית התוכנית שודרה התוכנית "ברקוד" בערוץ 13.
ב-22 בספטמבר 2019 פורסם שנגה ניר נאמן, מגישת התוכנית "ברקוד", הודיעה על רצונה לעזוב את תפקידה.
ב-25 בספטמבר 2019 פורסם ששרון גל יגיש את התוכנית במקום נגה ניר נאמן.
ב-17 בנובמבר 2019 עלתה התוכנית בערוץ 13. התוכנית משתמשת באריזה גרפית שונה, אך באותה מוזיקת נושא ששימשה את "ברקוד".
התוכנית האחרונה שודרה ב-5 במרץ 2020 ושרון גל החל להגיש את התוכנית "חמש עם שרון גל". במקום התוכנית שודרה תחילה המהדורה המוקדמת של חדשות 13. ב-10 במאי 2020 חזרה לשידור התוכנית "לפני החדשות" עם הילה קורח לאחר הפסקה ושובצה מחדש במשבצת השידור של "שווה כסף".
הערות שוליים

↑  רן בוקר, נגה ניר נאמן עוזבת את "ברקוד", באתר ynet, 22 בספטמבר 2019
↑  קרן מרציאנו במתח: שרון גל יגיש את מגזין הצרכנות "ברקוד", באתר מעריב אונליין, 25 בספטמבר 2019
אמבולנס (סדרת טלוויזיה)

| --- | --- |

 סוגה:  דוקומנטריה
 יוצרים:  עדי ברש, רותי שץ
 בימוי:  עדי ברש, רותי שץ
 פסקול:  אביב אלדמע
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  10
 הפקה
 מפיקים בפועל:  אורי שטרנפלד
 עורכים:  עדי ברש, שרון אלוביק, ליאור שפר
 צלמים:  אור אבן טוב, רועי ברקוביץ
 שידור
 רשת שידור:  רשת 13 
 רשת שידור בישראל:  רשת 13
 תקופת שידור בישראל:  9 באוגוסט 2018 – אוקטובר 2018
 קישורים חיצוניים
 דף התוכנית ב-IMDb
 
אמבולנס הייתה תוכנית מציאות תיעודית ישראלית ששודרה בערוץ רשת 13 בשנת 2018 וחושפת את עבודתם של צוותי מגן דוד אדום.
רקע

הסדרה עלתה לשידור באוגוסט 2018. הסדרה המבוססת על פורמט בריטי ששודר בערוץ BBC One. היא עוקבת אחר צוותי מד"א בפעולתם, החל מרגע הקריאה לעזרה, ההגעה לזירת האירוע, הענקת הטיפול הרפואי וסיום האירוע. על גבי מפות גרפיות נראים הצוותים בדרכם לזירה. בכל פרק משתתפים מספר צוותי מד"א.
הסדרה גם עוקבת אחר מוקד מד"א המקבל קריאות חירום.
בתום כל פרק מסופר כיצד נגמר כל אחד מן האירועים שהוצגו בתוכנית.
את הקריינות לסדרה ביצע איתי טיראן.
הערות שוליים

↑  נועה פרייס‏, רשת תפיק דוקו-ריאליטי על שירותי החירום, באתר וואלה, 5 באפריל 2017
סיומת אינטרנט

לפי שיטת הקצאת כתובות האתרים באינטרנט, הכתובות מחולקות למתחמים (domain) המופרדים ביניהם על ידי נקודות. המתחם העיקרי, המופיע בצד ימין, מכונה סיומת אינטרנט או באנגלית Top-level Domain. סיומות אלו מוקצות על ידי ארגון ה-ICANN.
ישנם שני סוגים של סיומות אינטרנט: סיומות כלליות (gTLD) וסיומות מדינה (ccTLD). סיומות מדינה הן בעלות שתי אותיות, וסיומות כלליות הן בעלות שלוש אותיות או יותר. מבין הסיומות הכלליות ישנן כאלה שבשימוש בין-לאומי ומנוהלות באופן חופשי ואחרות שנמצאות בשליטת הממשל של ארצות הברית.
סיומות גנריות

הסיומות הללו המכונות (gTLD's (Generic top-level domains נועדו לשימוש כללי, חופשי ובין-לאומי, וכיום כל אדם יכול לרשום על שמו כל כתובת פנויה בעלת אחת מסיומות אלה במחיר השווה לכל נפש. כאשר הן הוקצו לראשונה בשנת 1985 הן כללו את הסיומות שבשימוש הממשל האמריקאי (ראו להלן) ואת:
com. – מוסדות מסחריים בין-לאומיים.
net. – רשתות תקשורת.
org. – מוסדות ללא מטרות רווח (ללא מס).
בשנת 1988, לאחר בקשה מארגון נאט"ו, נוספה גם הסיומת int. לציון ארגונים בין-לאומיים, והארגון הפסיק בהדרגה להשתמש בסיומת .nato.
לאחר הגאות בשימוש באינטרנט בשנות ה-90 נוצר מחסור בכתובות לאתרים בסיומות הכלליות. כמו כן נוצר צורך לבדל סוגי אתרים שלא התאימו לשלוש הקטגוריות של com, org ו-net. לדוגמה: אתרים אישיים של אנשים פרטיים. כתוצאה מכך הוקצו בשנת 2000 שבע סיומות חדשות:
.aero – לאתרים של תעשיית התעופה
biz. – לעסקים
coop. – אתרים של קואופרטיבים
info. – שימוש כללי .site
museum. – אתרים של מוזיאונים
name. – אתרים אישיים של אנשים פרטיים
pro. – לאתרים של אנשי מקצוע (professionals)
.example – אתרים לביצוע בדיקות שונות
סיומות נוספות שנפתחו במשך השנים:
ac/.edu. – סיומת המציינת שיוכה של הכתובת למוסד אקדמי.
.xxx – סיומות לאתרי פורנוגרפיה.
mobi. – סיומות לאתרים המותאמים לטלפונים סלולרים.
gdn. – סיומת כללית שכולם יכולים להשתמש בה.
.OOO – סיומת כללית שכולם יכולים להשתמש בה.
art. – סיומת כללית לשימוש בתחום היצירה.
.google – סיומת לאתרי אינטרנט שנמצאים בשימוש על ידי גוגל וחברת האם שלה, אלפאבית.
desi. – סיומות לאתרים בתחום התרבות של תת-היבשת ההודית.
site. – סיומות לאתרים בתחום מסחר אלקטרוני.
one. – סיומת שפעילה משנת 2015 לאתרים במגוון רב של נושאים.
ovh. – סיומת לקהילת לקוחות של חברת תקשורת צרפתית OVH.
moe. – סיומת מסחרית כללית שמנוהלת על יד מספר רב של חברות במשותף.
.xyz (אנ') – סיומת שנוצרה בשנת 2014 וצברה פופולריות מאז.
.bond – סיומת לאתרים בתחום הפיננסי.
.earth – סיומת לשימוש חופשי